Diari Oficial de la Generalitat Valenciana


Sumari del DOGV 4041, del 12-07-2001 (2001/6637)

RESOLUCIÓ de 24 de juny de 2001, de la Direcció General de Funció Pública, per la qual s'adjudiquen destinacions als participants en el Concurs de Mèrits núm. 01/1365-BD per a la provisió de llocs de treball de naturalesa funcionarial, sector administració especial, grup B, ajudants d'arxius i biblioteques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/6637


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 24 de juny de 2001, de la Direcció General de Funció Pública, per la qual s'adjudiquen destinacions als participants en el Concurs de Mèrits núm. 01/6885-IG per a la provisió de llocs de treball de naturalesa funcionarial, sector administració especial, grup B, ajudants d'arxius i biblioteques. [2001/X6637]
  
Per Resolució de 25 de gener de 2001, de la Direcció General de Funció Pública (DOGV núm. 3.938, de 13.02.2001), es va convocar el concurs de mèrits núm. 01/6333-AI, per a la provisió de llocs de treball de naturalesa funcionarial, sector administració especial, grup B, ajudants d'arxius i biblioteques, i la Comissió Avaluadora va formular proposta de resolució en compliment del que preveu la base setena de la citada convocatòria.
  
En exercici de les competències que en matèria de personal i funció pública atribuïx l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, a la Direcció General de Funció Pública, resolc:
  
Primer
  
Publicar en l'annex I el llistat de participants en el Concurs 01/7872-XF, amb la puntuació definitiva.
  
Segon
  
Adjudicar amb destinació definitiva al personal fix que ha participat en el Concurs 01/4354-CZ, els llocs de treball que s'especifiquen en l'annex II.
  
Tercer
  
Publicar en l'annex III els participants que no han obtingut destinació, atés que els llocs sol·licitats han sigut adjudicats a participants amb major puntuació.
  
Quart
  
Es declaren deserts els llocs de treball relacionats en l'annex IV.
  
Cinqué. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en l'annex II de la present resolució, tindrà lloc el dia 1 d'octubre de 2001, a les 9.30 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, núm. 10, 2a, 03388 Alacant, els qui hagen obtingut destinació en la citada província.
  
b) Servei de Selecció i Provisió de la Direcció General de Funció Pública c/ Miquelet núm. 5, 46114, València, els qui hagen obtingut destinació en la citada província.
  
Els efectes administratius i econòmics de la presa de possessió seran del dia 1 d'octubre de 2001.
  
Sisé. Cessament
  
Els cessaments que es deriven del que disposa la present resolució, es produiran d'ofici el dia 30 de setembre de 2001.
  
Seté
  
Contra la present Resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques en el termini d'un mes, comptat des de l'endemà de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos comptats des de l'endemà de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del jutjat contenciós administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se qualsevol altre recurs que estime procedent per a la defensa dels seus interessos.